উজীর নাজীর সবে আরে এই না দেখিয়া |  মিয়ার নিকট কয় দরশন দিয়া ||  শুন্ খাইন দেওয়ান সাহেব শুন্ খাইন আমার কথা |  সোনার সংসার আপনারে নষ্ট অইল বির্থা ||  আর এক সংসার কর্ য়া রাখ্যুয়াইন দেওয়ানি বজায় |  এক জনের লাগ্যা কেন সগল জলে যায় ||  কান্দিয়া দেওয়ান কয় আরে উজীরে নাজীরে |  দুধের বাচ্চা আলাল দুলাল আছে মোর ঘরে ||  তারার দুঃখ দেখ্যা আমার ফাট্যা যায় বুক |  সাদি করিলে অইব দুঃখের উপর দুখ ||  সতাই না বুঝে সতীন-পুতের বেদন |  সতির-পুতে দেখে সতাই কাঁটার সমান ||  সেই কাঁটা তুইল্যা সতাই দূরেতে ফালায় |  এরে দেখ্যা মন নাই সে সাদি করতে চায় ||  কলিজার লৌ মোর আলাল দুলাল |  দুঃখের উপর দুঃখ দিয়া না বাড়াই জঞ্জাল ||  আলাল দুলালে বিবি আমায় সপ্যা দিয়া |  সাদি না করিতে গেল মানা যে করিয়া ||  বিয়া নাই সে করবাম আমি সংসারের লাগিয়া |  কিসের সংসার আলাল দুলালে মারিয়া ||  তারা মুখ দেখ্যা আছি আরে বাঁচিয়া পরাণে |  রাক্ষসের হাতে নাই সে দিবাম জীবমানে ||